
GOD. XIII. SVIBANJ 1940 Broj 5 


IZLAZI U DUBROVNIKU SVAKOG MJESECA, 
Pretplata za jednu godinu Dinara 15.— za inostranstvo Dinara 30.— 
Uprava i Uredništvo: Odbor Glasnika Sv. Terezije M. I. u Dubrovniku 


Dozvolom i odobrenjem crkvene vlasti. 
Tisak Dubrov. Hrv. Tiskare (zast. Vito Kukurelo za sv. Vlahom 3/lII). 
Odgovorni urednik : Kusijanović Stijepo 


Filip i Jakov ap.prosni dan 
Spasovo, Atanasije b. 
Našašće sv. Križa 
Florijan (Cvjetko) Monika 


6 .n. po Uskrsu, Pijo V. 
Ivan pred vr. Lat. 
Stanislav b. 

Miholjice 

Grgur Nazijanski 
Antonin b., Izidor ratar 
Franjo H., Mamerto +# 


Duhovi, Pankracije 

Duh. pon.. Servacije, Rob. 
Bonifacije mč. 

Ivan Sal., Sofija _Kv. p. 
Ivan Nepomuk, Ubald 


Paskal Kv. p. + 
Venancije Kv. p. t 


1.n. po D., Presv. Trojstvo 
Bernardin Sijenski 
Feliks (Srećko) 

Helena, Jul , Emilij (Milan) 
Tijelovo (Brašančevo) 
Marija pom. kršć., Ivana 
Grgur VII. p., Urban p. 


2. n. po Duh., Filip Nerij 
Beda, Ivan _' 

Augustin b. 

Magdalena, Maksim b. , 
Ferdinand 

Srce 1lsus., Anđela M., Petr, 


Sv. Evanđelja u nedjelje i blagdane : 


2. svibnja: Isus se javi jedanaestorici. (Mar. 16, 14—20.) 

5. x Kada dođe Utješitelj. (Ivan 15, 26—27 i 16, 1-4.) 
12. S Tko mene ljubi, riječ moju drži. (Ivan 14, 23—31.) 
13. »  o“Isus i Nikodem: (Ivan 3, 16—21,) 

19, ja Dana mi je sva vlast. (Matej 28, 18—20.) 

23. a Tijelo moje doista je jelo. (Ivan 6, 56—59.) 

26. h Čovjek neki zgotovi večeru. (Luka 14, 16—24.) 


——===—— 


Cvijetak Sv. Terezije M. I. 


Jedanput sam opet bila u praonici kraj sestre, koja mi je perući rup- 
čiće neprestano štrcala u lice blatnu vodu. Najprije sam se htjela tako 
maknuti i otrti lice, da sestra to opazi pa da mirnije radi; ali odmah po- 
mislih, da bi bilo ludo propustiti tako lijepu prigodu za obiljne zaslnge, i 
ne htjedoh nipošto pokazati, da mi je to štrcanje neugodno. Naprotiv sku- 
Pih svu svoju snagu i baš htjedoh da me štrca blatnom vodom. Nakon pola 
sata mi se svidje ovaj način škropljenja, da sam odlučila češće ići u pra- 
onicu i sticati na tako laki način zasluge za nebo. 


(Povijest jedne duše — preveo; O. M. Pavelić D. 1.) 


GLASNIK 


SV, TEREZIJE MALOGA ISUSA 


IZLAZI SVAKOG MJESECA U DUBROVNIKU, 


Cijena za godinu 1940 Dinara 15'—, za inostranstvo Dinara 30— 


Br. 5 SVIBANJ 1940. God. XIII. 


Najljepši mjesec u godini 


Evo nam opet dragoga svibnja! Mjesec cvijeća i blage 
topline, najljepši mjesec u godini. Prošla je mrka zima, okop- 
nio je snijeg s visokih brda, priroda se budi iz zimskog sna i 
zaodijeva se bujnim ruhom šarenog cvijeća i zelenila. Svuda se 
opaža neka živost i čar probuđene prirode napunja nam prsi 
nekim novim, pomlađenim životom. Pravo je, dakle, što je u- 
pravo taj mjesec na osobiti način posvećen Onoj, koja je naj- 
ljepši cvijet među djecom Adamovom. — Mjesec svibanj je 
mjesec Marijine slave, mjesec Marijine milosti, mjesec Marijine 
ljubavi. U tom mjesecu diže se s kraja na kraj zemlje veseli pjev 
pobožnih Marijinih štovatelja. U tom mjesecu govore se u čast 
nebeske Kraljice, naše mile Majke, najljepši i najbiraniji go- 
vori, a vjerna njezina djeca, da pokažu koliko Je ljube, sastaju 
se svakog dana pred Njezinim oltarom, da je zajednički časte. 

Pridružite se i vi štovatelji mile naše Svetice, i po uzoru 
njenom častite i ljubite nebesku Kraljicu. Pridružite se miliju- 
nima katolika širom cijelog svijeta u veliku Božju obitelj i pje- 
vajte joj zanosno iz sveg srca 


Marijo svibnja Kraljice, 

Ti majko rajskog slavlja! 
Pred sliku tvoju ružice 

Na pozdrav svibanj stavlja. 

Petnaest godina od proglašenja Male 
ferezije sveticom 
«17 V. 1925 — 17 V. 1940. 


Nedjelja 17 svibnja g. 1925! — U Rimu, u Petrovoj ba- 
zilici i na njegovoj stolici: prvom i najvišem prijestolu svijeta, 
Papa Pijo XI. — blažene i slavne uspomene — okružen zbo- 
rom kardinala, bujnom kitom biskupa, stotinama svećenika i go- 
lemim mnoštvom od preko pedest hiljada vjernika; među ko- 
jim probrano i mnogobrojno odaslanstvo Francuske. 

Diže se Kristov Namjesnik, te sred duboke tišine, glasom 
uzdrhtalim od radosnog uzbuđenja čita: ,U čast Presv. Troj- 
stva... na uzvišenje vjere katoličke i napredak kršćanske vje- 
roispovjesti, vlašću Gospoda Našeg Isusa-Krista, blaženih apo- 
stola Petra i Pavla... it t. d. proglašujemo sveticom bl. Te- 
reziju M. Isusa, potvrđujemo je kao takovu, upisujemo je u 
knjigu svetaca te određujemo da njen nebeski rođendan (dan 
preminuća: kad je umrla svijetu a rodila se nebu: 30. IX. op. 
ur.) ima da bude pobožno spominjan po čitavoj Crkvi...“ 

Burno odobravanje zaori hramom, a Papa, orošen suzom 
radosnicom, zapjeva Tebe Boga. To bijaše njegova prva 
svetica! 

U prigodnoj propovjedi dac je sv. O. izražaja čvrstoj na- 
di da će Zvijezda njegove vladavine — Mala Terezija privuči 
nebu bezbrojne duše. Nade Prvosvećenika obistiniše se i _obi- 
stinjuju se neprestance. 

Ko da pokuša, makar samo površno i letimično, nabrajati 
Terezijina čudesna djela? — bezbrojna su i nepregledna ko 
zvijezde nebeske! Njen udio u širenju i jačanju Božjeg kra- 
ljevstva na zemlji zaista je golem i jedini je On _u stanju da 
mu naznači pravu cijenu! 


Njeno poslanje produžit će se — kako sama kaza — do 


konca svijeta: Mali put neće nikada pustim ostati! 


Pazi! Štovatelji (-ice) Sv. Terezije M. I., sjetite se, da će se dne 17 
* ov. mj. na godišnjicu kanonizacije sv. Terezije M. I. pred Njezi- 
nim oltarom u dubrovačkoj Katedrali, reći dvije sv. Mise. Jedna za dobro- 


čince (žive i mrtve) ,Biserja sv. Terezije M. I.“ (za odgoj domaćeg siro- 
mašnog sveć. podmlatka), a druga za sve one koji doprinose za širenje: 


Njezinog Glasnika. 

Oltar Sv. Terezije M. !. u dubrovačkoj Katedrali 


.Dne 17 ov. mj. na godišnjicu proglašenja svetom 


biće po običaju blagoslov ruža pred ovim oltarom. 

Preuzv. Biskup Pavao Butorac 


promicatelj štovanja Sv. Terezije M. Isusa. 


Preuzv. Msgr. Pavao Butorac diecezanski biskup kotorski 
i apostolski administrator dubrovački upravio je vjernicima ko- 
torske biskupije, za minulu korizmu jednu veoma poučnu po- 
slanicu: O štovanju njihovih domaćih svetaca: onih naime — 
a tih je priličan broj — koje tijekom stoljeća nebu dade .kato- 
lička Boka kotorska. 

Poslanici pridodao je Msgr. Butorac jedan lijep i karakte- 
rističan odlomak o sv. Tereziji Malog Isusa. 


Odan i oduševljen poklonik Male Svetice, Preuzv. Biskup 
daje izraza svojoj radosti što se je njeno štovanje duboko uko- 
rijenilo u kotorskoj biskupiji pak bodri svećenstvo i vjernike 
na ustrajnost i napredak u toj tako krasnoj i duši karisnoj po- 
božnosti. 

Evo Biskupovih riječi: 

»U vezi s pastirskom poslanicom o štovanju domaćih sve- 
taca hoću — veli — ovim da svratim pažnju braći svećenicima 
na štovanje sv. Terezije od Malog Isusa, koje se je proširilo 
u sva naša mjesta i crkve, pa čak i do najzabitnih kuća u na- 
šim brdima, kako sam s radošću mogao da ustanovim u raznim 
zgodama, a osobito pri pastirskim pohodima. S veseljem nagla- 
šujem, da se štovanje ove velike i moćne svetice raširilo u na- 
šoj biskupiji u svim slojevima pučanstva, pa nam je pogotovu 
drago, da je to štovanje poprimila naša mladež. 

Upozoravamo braću svećenike, da ovo štovanje što više 
podržavaju i da često upotrebe zgodnu priliku da ga privatno 


i s oltara i u ispovijedaonici stave na srce svojim vjernicima, a 
u školi učećoj mladeži. Misao svetog djetinjstva, koju tako div- 


no odrazuje, duh i život sv. Terezije, vrlo je potrebita našemu 
čovjeku, u vremenima kad je lukavstvo, zloća, sebičnost i sje- 
tilnost preuzela maha, da potisne osnovne zahtjeve evangjeos- 
.kog duha. 

Zato neka svećenici nastoje svakom zgodom upućivati 
vjernike na izvore svetog djetinjstva, evanđelja, svete sakra- 
mente, duh Kristov i svetački! I neka, po mogućnosti i prema 
prilikama, nastoje trodnevnicom ili kakvom drugom pobožnožću 
pripraviti vjernike za blagdan sv. Terezije a sam blagdan pro- 

slaviti što svečanije osobito privodeći vjernike k svetoj Hesiji, 
koja je božanski izvor svetog djetinjstva. 
\W# 
ez 
UN 


Miša Ruža 

Nebeski zagovor Male Terezije ozdravio dvoje djece. 

»Iz ustiju male djece i dojenčadi či- 
niš hvalu sebi, Gospode!, (Ps. VIII.) 

Franjo Fils-Aimć dijete od osam mjeseci, sinčić Henrija 
Fils-Aimć gardijskog majora u Port-au-Prince, glavnom gradu 
republike Haiti, na istoimenom američkom ostrvu, oboli, sredi- 
nom travnja prošle godine, od teškog bronchitisa, koji ga za 
par dana dotjera do smrti. 

Trud i nastojanja brojnih liječnika ostaše uzaludnim. ,Li- 
ječnička znanost ne može pružiti nikakove pomoći umirućem 
mališanu, čije tijelo eto već hladni poput lješine“; — izjaviše 
doktori baš na 15 travnja; dodavši, da bi dijete jedva jošte dva 
sata moglo poživiti. 

I zbilja kobni znaci neminovnog i brzog svršetka bijahu 
tu: opaki bronchitis bijaše već sasvim zabrtvio djetetova prsa 
da i zadnji dah iz njih istisne; ručice i nožice bjehu pomodrile... 

Roditelji i rodbina, okupljeni oko smrtne kolijevke svog 
ljubimca, ne prestajahu pouzdano zazivati pomoć sv. Terezije 
M. Isusa ; pribaviše i jednu relikviju slavne Čudotvorke, te ću 
je malomu položiti na grudi. I gle! obamrle i pomodrele ručice 
najednom se pruže i maše se za relikvijom. Držeć sveti pred- 
met obim rukama mališan se u nj pažljivo zagleda. Otac nato 
uzbuđsn zavapi: ,Ljudi kažu da moje dijete ne će jošte živje- 
ti ni dva sata Sveta Terezijo M. Isusa, ti mi ga povrati; na 
te jedino jošte računam!“ 

Dva sata prođoše, bilo je to uveče, pa prođe i čitava noć 
a mali Franjo ne izdahnu. Šta više, oi se opaziti, da dje- 
tetu sad ide bolje. 

Ujutru liječnici dođoše i ostaše preneraženi našavši ma- 
log ne samo u životu, nego dapače i u znatno boljem stanju 
od sinoć. Potpuno ozdravljenje slijedilo je brzo zatim, tako da 
uzradovani roditelji mogahu dati otslužiti sv. Misu zahvalnicu 
na samu godišnjicu Terezijinog proglašenja blaženom, dne 23.IV. 

Razumije se, da je i ovo ozdravljenje potvrđeno pismenim 
liječničkim posvjedočenjem i to sa strane dra Buteau, najstari- 


jeg i najuglednijeg između liječnika, koji su malog Franju li- | 


ječili. 

Maurice Hallonet mališ od godinu dana, iz Langrolay, 
(sjeverna Francuska), jedinac matere udovice; oboli, također u 
travnju g. 1939, od angine i bronchitisa ; suviše izbiše mu po 
tijelu i nekoji pogibeljni čirevi; pače prama stanovitim znako- 
vima činilo se je da će svemu pridoći jošte i grozni, ubitačni menin- 
ghitis. Uboga majka, koja [tek što bijaše izgubila, jednog za 
drugim, muža i starijeg, petgodišnjeg sina, htjede pasti u očaj 
pri pomisli da će joj kruta smrt iz krila istrgnuti još i ovo, je- 
dino joj preostalo dijete. 

Od očaja spasi je žatko ufanje u sv. Tereziju M. Isusa. 
Ona pisa u Lisieux po devetnicu i zavjetova se onamo hodo- 
častiti akoli joj sinčić ozdravi. koj: 

U Karmelu od Lisieuxa otpočeše Terezijinu devetnicu dne 
20 travnja, a već sutra dan bolesnom djetetu bi lakše, dok je 
potpuno ozdravljenje, liječnički potvrđeno (dr. L. Langlais), brzo 
zatim slijedilo. — Majka i dijete hodočastili su u Lisieux da 
zahvale Svetici. ,Les Annales de Thćrčse de Lisieux“. 


RUŽIN HRAM 


Lilium inter _spinas. Ljiljan među trnjem. 


.Cant. 2, 2. Pj. nad pj. 2, 2. 
Što kažete, da već davno Svi o njemu rado zbore, 
Ne procvate cv jet, Za njim čeznu svi; 
Sto je onaj, što sad slavno Duh moj snjega u cik zore 
Sav proslavlja sv? jet?! Slatki bude sni. 
Ja izbliza ne znam njega, Netaknut je, čist i bio 
Samo čujem za nj, Kao gorski sn' jeg ; 
Iz srca ga ljubim svega, Među trnje sav se skrio 


«Cesto mlisim na nj. U pećinast br? jeg. 


TI 


Svak bi htio, da ga vidi, Samo kadgod oblak sjete 


Gleda po vas dan, Na nj se spusti crn, 

Da ga digne ispod hridi, Kad na trnje vrane slete, 
Stavi u svoj stan. Pa ga bodne trn. 

S čežnjom k njemu pružam ruke, Što će njemu vrane crne, 

U nj upirem gled ; Kad u isti mah 

Da ublaži moje muke ' Za nj strjelimke na njih srne 
Njegov čist med! Mlad orao plah ?! 

Med mu ključa iz dna srca, — Kraj je njegov sav pun milja, 
Boja bije čar Mira stanak svet, 

Igra plamen, iskra vrca, Oko trnja pun je smilja, 
Ognjen bukti žar. Božjih ptica slet. 

Oko njega zlatar zuji, Orao je čuvar vjerni 

Plazi pčela roj, Osamljena tla, 

Slavuj pjeva, lahor bruji, On naš cvijet čuva smjerni 
Žućci biju boj. Od nenadna zla. 

Širom pušta miris krasan Kad mrak stane cv'jet naš kriti — 
Kao jasmin cv? jet, I uvene sam, 

Kao blagdan I'jep i jasan Trn će svaki ruža biti, 

Sav veseli sv? jet. Trnje — Ružin hram. 

Čist i bio poput sn' jega Sav će svijet vika stati, 


Vas dan suncem sja, Da naš slavi cv? jet: 


“Na nj se r'jetko savrh br'jega Naš će Cvijet ruže brati, 


Magla sleći zna. . Da usreći sv? jet. 


Peroš don Ante 
I 


Crtice o sv. Tereziji M. Isusa 
XXXV. U snu mira. 


»Sad ću u miru spavati i počivati“. 

. (Ps. IV. 9) 

.Ja spavam, a moje srce bdije“. 

(Pjesma nad pjesmama V. 2.) 

Mala žrtva Ljubavi konačno je dogorjela. Njeni dvojakom 
vatrom sažeženi i sasušeni zemni ostatci leže sad ondje na 
tijesnom, pokorničkom logu, na slamnatoj posteljici, koju njene 

Moćnik sostacima sv. Male Terezije 


.mučeničke patnje posvetiše. Tu je ona ,nastavljala i nadopu- 
nja muku Kristovu u tijelu svome...“ (Kol. 1. 24); tu bijaše 
»iskušana poput zlata u peći i primljena kao žrtva paljenica ; 
tu je ,za kratkotrajne muke primila mnoga dobra: jer ju Bog 
iskuša, i nađe da je dostojna njega“ (Mdr. III. 5—6) 

Duh Sv. veli također za pravednika: , Gospod će ga ukri- 
jepiti na postelji boli njegove, sasvim ćeš promijeniti odar nje- 
gov u bolesti njegovoj“. (Ps. XL. 4) 

Doista! Gospod je svoju ispunio! Bolesnička i smrtna po- 
stelja Terezijina promijeni se u ljestve nebeske, a bolesnička 
soba u ,ćeliju kraljevsku“. 

Karmelska kućna bolnica, u kojoj Terezija izdahnu danas 
je kapelom gdje, u pobožnom strahopočitanju, prigiblju koljena 
hodočasnici sa sviju strana svijeta. 

Na mrtvačkoj postelji osta Terezija kratko vrijeme; pak 
ju prenesoše u karmelsku crkvu, da bude izložena do sahrane. 

' (Slijedi) K. St. 


LO GA 


7 CM Marija Luisa od Srca /susova 
Sestra sv. Terezije M. Isusa 1861—1949 
(Nastavak) 

Dne 2. X. 1882 primila je Paulina karmelićanski veo i po- 
stala sestrom Agnezom od Isusa. O Uskrsu slijedeće godine 
otputova otac s Marijom i Leonijom na kratak čas u Paris, a 
Terezija s Celinom osta kod Guerinovih. Tada Tereziju spopa- 

de ona čudna i neprotumačiva bolest, od koje bolovaše do 13 
svibnja iste godine, kad na zagovor Prečiste Djevice — Gospe 
od Pobjede najednom. ozdravi. Za trajanja bolesti ,Marija me 


 — piše Svetica — nije ostavljala i nikad se nije pokazala zlo- 


voljnom pokraj sve muke koju sam joj zadavala. Nijesam mogla 
podnijeti da me ostavi... Jedne nedjelje — pripovijeda dalje 
Svetica — za trajanja devetnice (bijahu dali moliti devetnicu u 
pariškom svetištu Gospe od Pobjede, na nakanu Terezijinog 
ozdravljenja) izađe Marija u vrt i ostavi me: s Leonijom, koja 
čitaše kraj prozora. Za nekoliko časaka stanem gotovo sasvim 
tiho zvati: Marija! Marija! — Leonija, privikla već da me čuje 
ovako uzdisati, nije marila za to. Zatim. poviknem glasno, i 
Marija dođe k meni. Dobro sam vidjela, da je unišla, ali jao, 
po prvi put je nijesam prepoznala! Tražila sam oko sebe, zu- 
rila prestrašeno u bašću i stala iznova zvati: Marija! Marija! 
Ta neprirodna, reobjašnjiva zadavaše joj neiskazanu muku, i 
Marija trpijaše možda i više nego njezina Terezica! Najposlije 
pošto se neko vrijeme uzalud trudila da ju prepoznam, okrene 
se. ona k Leoniji, reče joj nešto sasvim tiho pak ode blijeda 
dršćući“. 

(Povijest jedne duše III.) Slijedi. K. St. 


l 
o 
Mraljici svibnja 
Kraljice svibnja majčice mila, Koje te moli za dobro svojih 
Molbe moje sad k Tebi lete.  —Roditelja, sestara i braće, 

A Ti mi budi toliko dobra Ah! budi, majčice, toliko dobra 
Saslušaj svoje nevrijedno dijete. Ne daj da ih pale života drače. 
A mene vodi, nedaj da padnem 

Na putu kojim već stupam, 
Budi mi, majčice, toliko dobra 


Pomozi me — u te se ufam. : 
Milka Žurić 


Gemma Galgani. Časna službenica Božja ima naskoro da 
bude uzdignuta na čast oltara. Ova divna duša, koja toliko pod- 
sjeća na Malu Tereziju, zaslužuje da bude pobliže upoznata od 
Glasnikovih čitatelja. Njen životopis, koji ćemo započeti slije- 
dećim brojem našeg lista pružit će svima i ugodno štivo i du- 
hovnu korist. 


T4 
\ 
2) 
le is pi 
Kraljice Svibnja moli za nas. 
LOGI 


Obrana i tumačenje vjerskih istina 
, O MILOSTI BOŽJOJ 
I. Šta i kako milost Duha Sv. djeluje u nama. 


Zadatak je djelujuće milosti — kao što već kazasmo — 
da ukloni ubitačne posljedice grijeha istočnoga, što stoje na 
putu spasenju pojedinca ; dvije pak najkobnije posljedice toga 
grijeha jesu, da nam je razum potamnio i volja smalaksala. 
Zato Duh Sv. djelujućom milosti pobuđuje i potiče čovjeka na 
dobro djelo; prati ga i pomaže za vrijeme djelovanja i ne 0os- 
tavlja ga dok djelo ne dovrši. 

Prije nego što uopće zamislimo ili hoćemo da učinimo dob- 
ro djelo utječe na našu dušu Duh Sv., tako da prva pomisao 
i prvo nagnuće na dobro, čak i prije nego što smo toga sebi 
svijesni, jest učinak djelujuće milosti. Milošću svojom Duh Sv. 
također i liječi čovječji razum i volju od poraznih učinaka istoč- 

noga grijeha, jača ih i podiže u vrhunaravni red, da budu po: 
dobne stvoriti vrhunaravno dobro djelo. Djelujuća milost uspo- 
sobljuje čovječji um i volju da izvode spasonosna djela. Milost 
djelujuća čini da se čovjek odrješito odluči za dobro i da ga 
do kraja izvede. ' K. St. 


ae 


Liturgika 


- (Nastavak) Sv. Ruho 


6. Kazula, planeta, bila je prvobitno sasvim drugčijeg ob- 
lika negoli je danas: pokrivala je cijelo tijelo misnikovo od 
vrata do stopala, tako da bi izgledala poput starinske čunjaste 
kolibice ; odatle joj i naziv casula (čit. kazula), što će reći ku- 
ćica, koliba. Da svojim neprestanim oblikom ne sprječava slo- 
bodno kretanje ruku svećenikovih pri sv. Misi bila je kazula 
iz početka nabirana i zavraćana na laktovima, kasnije pak iz- 
rezivana, i inače preudešavana dok najposlije nije poprimila ovaj 
današnji svoj oblik, premda u tom i danas postoje gdjekoje iz- 
nimke i posebnosti više zanoseć na drevnu starinu. 

Simbolički kazula predočuje slatki jaram kršćanske ljuba- 


vi koja ima da upravlja i vodi korake svećenikove i da mu 


pribavi Božju milost i blagoslov. Kazula, jer leži svećeniku na 
ramenima, jest, poput stole, simbol jarma Gospodnjeg; stoga 
je i ona urešena križem. U vezi s Mukom Kristovom kazula je 
slika one odjeće Spasiteljeve za koju se vojnici kockahu pod 
križem, a za koju apostol-evangjelist Ivan piše da nije bila ši- 
vena, nego sasvim izatkana od gore do dolje. (Iv. XIX. 24). 
(Slijedi) K. St. 

5 | 

O kršćanskom trpljenju 

Trpljenje i rat , 

Sv. Pismo češće nam predočuje rat kao kaznu Božju ; kao 
bič, i to jedan od najljućih, kojim nebeska pravda šiba grijehe 
i prijestupe naroda, država, vladara. 

Ovaj grozni Božji bič obično je trostruk: pored rata i kao 


posljedica rata javljaju se pošasti i glad. Sjećamo se n. p. iz 
prošlog svjetskog rata: Koliki i koliki milijuni zaglaviše od gla- 

di i kužnih bolesti; osim onih, koji padoše na bojnom polju! 


Ta sama t. zv. ,španjolska“ pošast pokosila je prama pouzda- 
nim računima, za više od 20 milijuna žrtava. 

Rekosmo da Bog ratom kažnjava grijehe narodne, držav- 
ne, vladarske. Da, sv. Pismo pruža nam o tom obilje primjera, 
a vidimo to i inače iz svjetke povijesti: starije, novije pa i ove 
najnovije: savremene. ' 

Narod Izraelski kad god bi se udaljio od Boga i prionuo 
idolopoklonstvu, bio je dozivan u pamet teškim kaznama pa 
dakako i ratom. Jeruzolim, sveti grad, bio je od tuđinskih voj- 


ska razoren, a narod dvaput odvučen u ropstvo. Najposlije, zbog . 


strašnog grijeha, ubijstva Spasitelja, bio je Jeruzalem konačno 
satrt i do temelja porušen, a čitav narod dijelom sasječen od 
mača, dijelom pak prodan u roblje i razjuren po čitavom svi- 
jetu. — I da ne idemo premetati po knjigama povjesnice, oba- 
Zrimo se baš na ovu našu tužnu i tragičnu današnjicu. 

Zar ovaj pokolj, kome smo eto svjedoci, zar ovo među- 
sobno klanje kršćanskih i kulturnih naroda ; krvarenje koje je na- 
kon dvadeset godina evo ponovno započelo i prijeti da zahva- 
ti čitavu kugu zemaljsku ; zar ovo nije očevidna kazna za onu 
opću razuzdanost što je u najnovije vrijeme obuzela više-ma- 


nje čitavo evropsko društvo ? Zar ovim bičem Bog ne šiba o- 
holost i bahatosi stanovitih vlada i režima, raznih poganskih 
vladavina i njihovih ,vođa ? (Slijedi) K. St. 


s 
Mrštenje patnjom 


pAli treba mi se krstiti krštenjem i kolika 
mi je muka, dok se ne svrši“. Lk. 12.50 
Mučim bolno tijelo pokorom “i bdijenjem 
Da me grijeh ne svlada, da me svijet ne skrši. 
Treba se i meni krstiti krštenjem, 
Al kolika muka, dok se to ne svrši! .. 
Ipak sve prihvaćam odlučna, srčana — 
To krštenje patnjom, mukama i žrtvom. 
Volim biti plodna na Čokotu grana, 
Nego 1 biti granom otsječenom, mrtvom. 
Volim biti i ja prezrena od svijeta, 
Volim za Te, Kriste, biti popljuvana, 
Na Tvom Križu s Tobom biti razapeta, 


Da uskrsnem s Tobom jednog sretnog dana! 
Katarina Arcjuk. 


TT 


Sv. Terezija Malog Isusa: siplje svoje nebeske ruže. 


»Proći ću svoje nebo čineći dobra na zemlji“. 
Sv. Terezija Maloga Isusa. 


QUAD 


Zahvale svetoj Tereziji za primljene milosti. 


Korčula. U teškoj i opasnoj bolesti moga brata, kojemu je desna 
ruka bila kao ukočena da se istom nije mogao ni u čem služiti, utekla 
sam se toplom i zauianom molitvom sv. Tereziji da bi mi isprosila od 
Boga zdravlje bratu, uz obećanje, da ću se javno u glasniku zahvaliti 


* Pa eto to obećanje ispunjam kad me dobri Bog po zagovoru mile Svetice 


uslišio. Zahvaljujem milosrdnom Bogu, Blaženoj Djevici Mariji, Presvetom 
Srcu Isusovu i mojoj miloj zagovornici. Ursa Portolan 
Dubrovnik. Obećala sam Maloj Svetici, da ću joj se preko Njenog 
glasnika zahvaliti, ako dobijem traženu milost. Molila sam joj se vruće, 
čineći devetnice kav i Gospi od Pompeja i Sv. Antunu, i napokon sam 
postigla željenu milost da je naime mvj muž ponovno dobio službu po- 
slije šest punih godina provedenih u penziji, a bez ikakvog razloga. 
Vjerujem, da sam to postigla Tvojim zagovorom, mjla moja Sve- 
tice, stoga Ti se, od srca zahvaljujem, kao i Gospi od Pompeja i Sv. 
Antunu. Molim Te, Sveta Terezijo, da i dalje siplješ svoje nebeske ruže 
na mene i moju obitelj, kao i na sve one, koji su nam u našim teškim 


danima pružili bilo i najmanju pomoć. Zahvalna Fio Franica 

' Dubrovnik ll, Ustrajnom molitvom, uz zagovor moćne odvjetnice 
Sv. Tereze M. Li Sv. Antuna, primila sam milosti od dobrog Boga i 
BI. Gospe Žalosne, za koje se od srca javno zahvaljujem i preporučam 
nadalje. Haler Pavle. 

Herčegnovi. Najdublju zahvalnost izrazujem Ti, mila Sv. Terezijo 
od M. I. za sretan uspjeh dviju teških operacija i za konačno ozdra- 
vljenje. Preporučam se i nadalje Tvom moćnom razgovoru. Čelanović Anka 


Igalo. Već dulje vremena miloj Sv. Tereziji M. I. obećah,: da ću : 


se javno zahvaliti preko njezinog glasnika, za veliku milost što mi je 
udijelila pri polaganju ispita moga sina Nikole koji je sretno položio. 
Neizmjerna Ti hvala, mila Svetice, i nemoj me dalje zapustiti. Siplji 
Tvoje nebeske ruže na moju obitelj 


Split. Od sveg srca i iz dna duše zahvaljujem Ti, Sv. Terezijo, . 


na mnogim udjeljenim milostima, a osobito Ti zahvaljujem na milosti 
koju si mi udjelila ozdravivši mi kćerkicu Vanjicu. Također se zahva- 
ljujem na milosti što je moja kćerkica Vanjica progutavši iglu povratila 
je bez ikakve ozljede. 

Sveta Terezijo, preporučam Ti se da i na dalje štitiš mene. B. Brajević. 


Još zahvaljuju: sv. Tereziji M. I. za razne milosti; Varaždin : 
Grubić ud. Milka, zahvaljuje za primljenu milost i preporuča se njezinom 
zagovoru u teškoj bolesti. Cavtat; N. N. zahvaljuje. miloj Svetici na 
ozdravljenju. Čabor: Sušić ud. Anđela zahvaljuje Presv. Srcu Isusovu, 
Srcu  Marijinom, sv. Josipu i Sv. Tereziji M. 1. i sv. Antunu za ozdra- 
vljenje sina Lovra i preporuča se i nadalje njihovom zagovoru. Zemun ; 
Baloš Mileva zahvaljuje na ozdravljenju od nesvjestice. Korčula: Por- 
tolan Kornelija zahvaljuje za primljenu milost. Jeričević Dinka zahva- 
ljuje za primljenu milost. Suhopolje: Merki Ana zahvaljuje za pruženu 
pomoć -u bolesti. 


Hnjiževnost 
Uredništvo je primilo; P. Rihard Grif C. S. Sp. (Družbe Duha 5v.), 


nDa Oče“; prev. Melita Janković; izdanje knjižnice ,,Vrelo Života“ . 


Sarajevo. 

Izdavači kolekcije Vrela Života bili su do sada u svom izboru 
doista sretne ruke i uspjeli su da nam dadu nekoliko duhovnih knjiga 
sve jednu bolju od druge. Ko da iz ruke pusti n. p. ono remek djelo, 
ona tri zlatna sveščića: tri biserna zrnca duhovnog štiva kav što je 
»Molitva svih časova“ Pierre Charales-a! Pa i ostale knjige, sve do ove 
sedme i najnovije, ni po čem ne grdi ranijih šest: čita se s užitkom i 
nasladom a upravo kipti poukom : odiše nebeskim dahom Pavlovih posla« 
pica, i time sve kazasmo. 

Sadržina knjige sve sama sočna jezgra bez pljeve, poučava nas i 
tumači nam kako za nas, za dušu kršćansku krajnji cilj, najviše ideali 
čitav životni smisao ima da bude, izvršenje volje Božje, po uzoru koji 
nam Krist dade. Isticali ovdje pojedinosti ove zlatne knjige bilo bi su- 
višno i treba ju uzeti u ruke i u nju se zadubiti. Ko ju nabavi pročita 
i. promozga: ne će požaliti ni truda ni troška. K. St. 


Ta ši 

Smrt križevačkog vladike. U nedjelju dne 14 aprila umro je nag- 
lo od kapi preuzv. g. Dr. Dionizije Njaradr, grkokatolički vladika kri. 
ževački. Nalazio se je u kanonskoj vizitaciji u selu Mrezo Polje, u Žum- 
berku. Pokojni vladika rodio se je 10 listopada 1879 u Ruskom Krstu- 
ru u Bačkoj. Za svećenika je zaređen 1. siječnja 1899. Obavljao je 
razne crkvene službe. G. 1914 imenovala ga je Sveta Stolica apostol. 
skim administratorom križevačke grkokatoličke eparhije, a za naslovnog 
biskupa posvećen je u Rimu 9. siječnja 1915. Vladikom križevačkim 
postao je 22. travnja 1920. Veliki pokojnik isticao se je u pobožnosti, 
skromnosti i revnosti, a biskupiju je zadužio savjesnom i požrtvovnom 
pastirskom službom, usred beskrajnih poteškoća, s kojima se je morao 
boriti, osobito na izloženim sektorima, u pretežno pravoslavnim  krajevi- 
ma. Uživao je veliko povjerenje kod Svete Stolice, pa je više puta bio 
poslan u Potkarpatsku Rusiju u najtežim situacijama kao delegat Svete 
Stolice. Počivao u miru! : 

Smrt kardinala Verdiera. 9 aprila 0. g. preminuo je pariški nad- 
biskup kardinal Verdier. Umro je u 76. godini života. Veliki je pokoj- 
nik bio istaknuta ličnost katoličke Crkve i Francuske. G. 1929 bio je 
imenovan pariškim nadbiskupom.a malo kasnije kardinalom. Prije toga 
bio je odličan profesor i naučni pisac. Kroz godine svoga nadbiskupova- 
nja razvio je zamjernu pastirsku djelatnost u svojoj velikoj biskupiji. 
Uživao je veliko povjerenje Svete Stolice, koja mu je u raznim prigoda- 
ma povjeravala važne misije, a ugled mu je bio vanredno velik u čita- 
voj Francuskoj. Počivao u miru! 

Prve kanonizacije koje će obaviti Sveti Otac Papa Pijo XII biće 
na Spasovo. Obaviće se kanonizacija blažene Gemme Galgani i Eufrazije 
Pelletier. Osim toga još će 4 žene biti proglašene blaženima. 

Dar Sv. Oca Pape Japanskom Caru. Sv. Otac Papa Pijo XII. 
poklonio je japanskom caru Hiro Hito-u- preko apostolskog delegata u 
Japanu Mons. Marelle dragocjeni dar. To je primjerak svijeta, koju je 
kartu na temelju kritičkog rada i svestranog znanja 0. Ricci-a izdala 
Vatikanska Biblioteka. Japanski se je car brzojavno zahvalio. Sv, Ocu 
smatrajući ovaj dar za osobiti znak prijateljstva. 

Misijski rad u Salemskoj Biskupiji. Godine 1930 osnovana je no- 
va biskupija u Salemu u Indiji. Tada nije bilo ondje ni jednoga uro- 
Čeničkog svećenika, a sada ih ima _ 18. U  jugoistučnom dijelu 
biskupije pokršteno je posljednjih godina 3000 pogana. Ima dosta misi- 
onara, a ima posla i nade u uspjeh, ali nema dovoljno materijalnih sred- 
stava. 

Katolici na katoličkom sveučili tu u Šangaju. Na katol. sveući- 
lištu ,Aurora“ u Šangaju, kojemu je rektor P. Germain D. 1, ima sada 
260 studenata katolika. Od 152 medicinara 62 su katolici. Za sveti krst 
se pripravlja 120 studenata. Kroz. godinu 1939 kršteno ja 25 studenata, 

Američki episkopat o socijalnom pitanju. Američki su biskupi 
izdali zajedničku poslanicu pod nalovom ,Crkva i socijalni poredak“. 
Poslanica je izragjena na temelju dviju poslanica sadašnjeg Pape Pija 
XII. U njoj se raspravlja o Bogu Stvoritelju i čovjeku stvoru, o  duž- 
nosti države te se osuđuje i grubo gospodstvo kapitalista i diktatura 
proletarijata. Poslanica je divan dokumenat ljubavi i osjećaja crkvene 
hijerarhije prema bijednom i nevoljnom čovječanstvu Socijalni principi 
kršćanstva izloženi su tu mudro i uvjerljivo. Poslanica je učinila najljep- 
ši dojam ne samo na katolike nego i na inovjerce. Nekatolička američ- 
ka štampa donosi opširne osvrte na nju. 

,»Apostolatus maris“. Ovo društvo je najprije započelo djelovati u 
Engleskoj, u Londonu, a zatim se rasprostranilo po svim stranama svi- 
jeta. Svrha mu je da daje vjersku pouku i utjehu onima koji živu u- 
glavnom na moru ili putuju po moru. Društvo ima svoje podružnice u 
317 morskih luka, a u 16 raznih država. Društvo je do sada imalo mno: 
go uspjeha, ali nije s tim zadovoljno, jer želi osnovati još mnogo više 
podružnica i intenzivnije poraditi ne samo među mornarima i putnicima 
nego i zato da se vlakša put po moru, onima koji kao misionari imaju 
apostolski djelovati među poganima. 

Planovi ruskih bezbožaca za godinu 1940. Ruski bezbošci imaju 
velike planove za godinu 1940. U proglasu veli se među ostalim ; , Go: 
dina 1940. je godina velikih odluka za cijeli svijet. Prošle je godine 
»genijalnoj“ politici Staljina uspjelo licu svijeta dati novi izgled. Bor- 
benim bezbošcima pridržana je u godini 1940. dominantna uloga u kul- 
turnom životu Evrope. Područje se borbe proteže preko granica sovjeta 
i ubrzo će se nalaziti i u srcu Evrope. Nacional-socijalistička će se Nje- 
mačka u toj borbi naći na strani Rusije. Ova će zajednička fronta biti 
odlučna za sudbinu kršćanstva u Evropi“. Kako vidimo, ruski bezbošci 
ne vode brigu i ne .misle na to da su ljudi samo igračka u rukama 
Božje svemogućnosti. 


* 

MILODARI. 


Za proširenje: Zagreb: Čukac Tonka D 20, Grubnić Julijana 10, 
Gruž: Gustin Luce 15, Bonačić Frano 50, Haler Pavla, 20, Postranje: 
Redjo Niko 50, New York: Blitvić. Mato 500, Duorovnik: Tripalo_Ed- 
mea 5, Subotica: Juras Perla 20, Orebić: Brigović Amalija 15, Zemu- 
nik: Radić Zorka 5, Lastovo: Ane D. Fantela 26, Prčanj: Bellavita 
Ljubica, učit. u m. 5, Kaštel Sućurac: Brantičević Jelica 5, Bol: Ma- 
rinković M. .20, Split: Eškinja Jerina 5, Priština: Bruer Galjuf Katica 
5, Varaždin: Maunić Danica 5, Beograd: Mladineo Marija 5, Pakoštane: 
Pelicarić Linka 10, Valpovo: Tomljenović Darinka 5, Lepetane: Baži- 
geti Marija 10, Belina: Mikuličin Božo 50, Kr. Sutjeska: Aždajić Ma- 
rija 5, Slav. Brod: Hegeduš Paula 40, Đakovo: Brand Marija 15, Srp- 
ske Moravice: Crnković Anka 5, Vela Luka: Karković Fila 5, Gruž: 
N. N. 5, Rožat: Soprano Kate 50, Dubravica ; A. Holzinger_ 15, Dra- 
ganići; Gubian ud. Barbara 10, Baosić: Račinska Itasy 5, Putniković: 
Duždević Ane 20, Lič: Starčević Ivka 10, Stenjevac: Firis Paula 5, 
Chabas (Argentina): Covacich Mande 1 peso. 


Za Biserje Sv. Terezije M. 1. (za odgoj siromašnog svećeničkog po- 
mlatka) darovaše: Dubrovnik : Sakupljeno u Katedrali D. 148.25, Suđurađ: 
Curić Nike 10, Cavtat: N. N. 30, Kotor: Matulina Rajka 5, Zagreb: 
Kramer Terezija 40, Korčula: Portolan Ursa 30, Portolan Kornelija 20, 
Jeričević Dinka 20, Sarajevo:Krile Marin 10, Kaštel Stari: N. N. 100, 
Hercegnovi: Celanović Anka 25, Dubrovnik: Kindig Nike 20, Gjandić 
lija 5. 


Za otkup i krštenje poganske djece darovaše po D 100, Dub- 
rovnik: Karmelo de Grazio za Tereziju M. L,N. Šišević za Iva, Orašac: 
Kate Pavličević za Tereziju M. I, Mariju, Split: Brajević Božica za 
Terezu. 


Za razne potrebe Misija darovaše: Dubrovnik: Jelka Petrić 50, 
Duboc Dubrovnik; Kate Macan 50, Baušići: Jelka Ploistićner 20, Vin- 
kovci: Kovačević Anica ud. Herner 15. 


Za oltar sv. Terezije u dubrovačkoj Katedrali darovaše: Dubrov. 


nik: Lina de Bogdan 100, Mlini: Bego ud. Ida, učit. u m. 20, Kostaj- 
nica, Dabović Đuro 10, Betina: Mikuličin Božo 50. 


a Molimo, da kod promjene adrese, bilo radi pre- 
Iz Uredništva. mještaia ili radi promjene prezimena kod udaje, 
javite i svoju staru adresu, da se izbjegnu sve eventualne pogreške. Mo- 
limo, da se ovo uvaži! 


Ljudima dobra srca! 


Najbjedniji i najzapušteni dio ot. Hvara mjesto Bogomo- 
lje obraća se k Vama i moli Vas, da mu pomognete u velikoj 
potrebi. Mi siromašni seljaci naumili smo da počnemo gradnjom 
župske crkve. Ona, koju sada imamo, malena je niska, i pre- 
tijesna. Osim toga kad je lijepo vrijeme, može se u njoj vršiti 
služba Božja, ali kad je kiša onda je kao na ulici. 

Svaki i najmanji dar dobro će nam doći. Pomozite, ljudi 
dobra srca. 

Crkva će biti posvećena Blaž. Djev. od Karmela. Ako bi 
tko htio, da daruje nešto sam, može se obratiti na potpisanog. 

Tražimo dobre duše, koje bi se primile kao povjerenici u 
svojim mjestima. Milodare prima sa zahvalnošću. 

Rmkt. Zupski Ured — Bogomolje (Hvar) 


Hrvatska sveta godina 


Vjesnik Kancelarije za proslavu jubileja 1941 
Zagreb, 9. IV. 1940. 


Izložba religiozne umjetnosti. 


Prilikom proslave 1300. godišnjice veza Hrvata sa sv. Sto- 
licom priredit će ,Hrvatsko društvo umjetnosti“ u Zagrebu iz- 
ložbu religiozne umjetnosti kod Hrvata od najstarijih vremena 
do dans. Izložba će zapremati ,Umjetnički paviljon“, ,Dom li- 
kovnih umjetnosti“ i ,Modernu galeriju“, a sastavne dijelove 
popunit će ,Arheološki muzej“ i ,Obrtni muzej“. Možda će 
trbati još koja prostorija. Načinjeno je već mnogo. Iz Dalmacije 
dolaze odljevci od gipsa najznamenitijih objekata, koji se ne 
mogu prenijeti u Zagreb; popisani su predmeti, koji dolaze na 
izložbu. Najznamenitiji su tu spomenici stare hrvatske umjet- 
nosti, ali ima i gotike i renesanse i baroka i moderne religi- 
jozne umjetnosti. Bosna je već poslala mnogo odlijevaka bogu- 
milskih i najstarijih kršćanskih spomenika. Bit će zastupani i 
muslimanski spomenici. 

Znamenitije crkve bit će prikazane u velikim fotografija- 
ma, kojih će biti nekoliko stotina. Manji predmeti dopremit će 
se originalni na izložbu, a dragocjeni predmeti čuvat će se u 
posebnom dijelu izložbe u vitrinama i pod stražom. Izložba bi 
trajala nekako od listopada 1940. do listopada 1941. 


Sigurno će se naći pored već evidentiranih predmeta još 
mnogo predmeta, koji bi trebali da budu na izložbi prikazani, 
a za njih se ne zna. Naći će se takvih stvari osobito po crkva- 
ma. Umoljavaju se gg. župnici i upravitelji crkvi, da što prije 
upozore na takve slučajeve ili ,Kancelariju za proslavu jubile- 
ja“ ili ,Hrvatsko društvo umjetnosti“. 


